Selle tõenduseks saab tuua möödunud nädalavahetusel maha peetud Brisbane Eesti Seltsi kokkutuleku, kuhu laekus üle ootuste palju rahvast - üle kolmekümne inimese. Polnud sugugi, et ülekaalus olnuksid kas ainult vanad või noored eestlased, mõlemaid oli võrdselt. Kindel kui raudnael oli kohal seltsi mitukümmend aastat eestvedanud proua Tiina Taemets, samas kui noorim ringi lipanud pisike sai äsja  aastaseks. Rahvarohkusele ei saanud takistuseks, et üritus oli tavalise pärastlõuna asemel laupäeva õhtul kell viis - ehk ajal, mil nii mõnigi eelistab veeta austraallaste kõnepruugis "kvaliteet-" ehk pereaega.